ddrg/super_eurlex huggingface dataset:
Oficiālais Vēstnesis L 135 , 30/05/1991 Lpp. 0060 - 0060

Speciālizdevums somu valodā: Nodaļa 3 Sējums 37 Lpp. 0205

Speciālizdevums zviedru valodā: Nodaļa 3 Sējums 37 Lpp. 0205



Komisijas lēmums (1991. gada 22. maijs) par veselības aizsardzības pasākumiem attiecībā uz sasaldētas liellopu spermas importu no Izraēlas (91/277/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1988. gada 14. jūnija Direktīva 88/407/EEK, ar ko nosaka dzīvnieku veselības prasības, ko piemēro Kopienas iekšējā tirdzniecībā ar liellopu sugas mājdzīvnieku sasaldētu spermu un tās importu [1], un jo īpaši tās 10. pantu, ņemot vērā Komisijas 1989. gada 20. decembra Lēmumu 90/14/EEK, ar ko veido to trešo valstu sarakstu, no kurām dalībvalstis atļauj importēt liellopu sugas mājdzīvnieku sasaldētu spermu [2], kurā jaunākie grozījumi izdarīti ar Lēmumu 91/276/EEK [3], tā kā situācija Izraēlā vispārēji ir apmierinoša attiecībā uz: informācijas regularitāti un ātrumu, noteikumiem par dzīvnieku slimību profilaksi un kontroli, veterināro dienestu struktūru un to pilnvarām, un dzīvnieku lipīgo slimību kontroles pasākumu organizēšanu un īstenošanu; tā kā ar Lēmumu 91/276/EEK Izraēla ir pievienota to trešo valstu sarakstam, no kurām dalībvalstis atļauj importēt liellopu sugas mājdzīvnieku sasaldētu spermu; tā kā dzīvnieku veselības prasības un veterinārā sertifikācija jāpielāgo dzīvnieku veselības stāvoklim attiecīgajā valstī; tā kā Izraēlas pašreizējās situācijas — slimības dēļ — jāaizliedz Kopienā ievest sasaldētu liellopu spermu; tā kā šo Lēmumu pārskatīs, ņemot vērā izmaiņas dzīvnieku veselības situācijā Izraēlā; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis neatļauj ievest sasaldētu liellopu spermu no Izraēlas. 2. pants Šis lēmums ir adresēts dalībvalstīm. Briselē, 1991. gada 22. maijā Komisijas vārdā — Komisijas loceklis Ray Mac Sharry [1] OV L 194, 22.7.1988., 10. lpp. [2] OV L 8, 11.1.1990., 71. lpp. [3] OV L 135, 30.5.1991., 58. lpp. --------------------------------------------------
Oficiālais Vēstnesis L 091 , 06/04/1990 Lpp. 0034 - 0035

Speciālizdevums somu valodā: Nodaļa 3 Sējums 32 Lpp. 0120

Speciālizdevums zviedru valodā: Nodaļa 3 Sējums 32 Lpp. 0120



Komisijas lēmums (1990. gada 28. marts) par sarakstu, kur uzskaitīti Madagaskaras uzņēmumi, kas apstiprināti svaigas gaļas ievešanai Kopienā (90/165/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, no trešām valstīm ievedot liellopus, cūkas un svaigu gaļu vai gaļas produktus [1], kurā jaunākie grozījumi izdarīti ar Direktīvu 89/227/EEK [2], un jo īpaši tās 4. panta 1. punktu un 18. panta 1. punktu, tā kā trešo valstu uzņēmumus nevar apstiprināt svaigas gaļas izvešanai uz Kopienu, ja nav izpildīti Direktīvā 72/462/EEK noteiktie vispārīgie un īpašie nosacījumi; tā kā ar Komisijas Lēmumu 84/576/EEK [3] tika aizliegti svaigas gaļas ievedumi no Madagaskaras uzņēmumiem; tā kā tomēr, lai pastāvošās tirdzniecības plūsmas netiktu pārtrauktas pēkšņi, ievedumus varēja turpināt līdz 1985. gada 30. jūnijam; tā kā papildu pārbaude, kas tika veikta saskaņā ar Direktīvas 72/462/EEK 5. pantu un Komisijas Lēmuma 86/474/EEK 2. panta 1. punktu attiecībā uz to, kā īstenojamas pārbaudes uz vietas, kas veicamas saskaņā ar importa režīmu, kas piemērojams liellopu, cūku un svaigas gaļas ievedumiem no ārpus Kopienas valstīm [4], tika konstatēts, ka divos uzņēmumos ir cēlies higiēnas līmenis un tādējādi to var uzskatīt par apmierinošu; tā kā šādos apstākļos šos uzņēmumus var iekļaut to uzņēmumu sarakstā, kuriem ir atļauts eksportēt uz Kopienu, un tādēļ ir jāatceļ Lēmums 84/576/EEK; tā kā svaigas gaļas imports no pielikumā minētajiem uzņēmumiem ir pakļauts citur noteiktiem Kopienas noteikumiem, jo īpaši noteikumiem par dzīvnieku veselību, pārbaudēm attiecībā uz atliekām svaigā gaļā, aizliegumu lopkopībā lietot noteiktas hormonālās vielas; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Pielikumā minētie Madagaskaras uzņēmumi ar šo tiek apstiprināti svaigas gaļas ievešanai Kopienā saskaņā ar minēto pielikumu. 2. Uz pielikumā uzskaitīto uzņēmumu ievedumiem arī attiecas citur pieņemtie Kopienas veterinārie noteikumi. 2. pants Dalībvalstis aizliedz svaigas gaļas ievedumus no uzņēmumiem, kas nav norādīti pielikumā. 3. pants Ar šo Lēmums 84/576/EEK ir atcelts. 4. pants Šis lēmums ir adresēts dalībvalstīm. Briselē, 1990. gada 28. martā Komisijas vārdā — Komisijas loceklis Ray Mac Sharry [1] OV L 302, 31.12.1972., 28. lpp. [2] OV L 93, 6.4.1989., 25. lpp. [3] OV L 315, 5.12.1984., 25. lpp. [4] OV L 279, 30.9.1986., 55. lpp. -------------------------------------------------- PIELIKUMS UZŅĒMUMU SARAKSTS Apstiprinājuma Nr. | Uzņēmums/adrese | Kategorija | | SL | CP | CS | B | S/G | P | SP | SR | 16/26 | Abattoir de Morondava, Morondava, Tulea | × | × | | × | | | | | 17/27 | Abattoir Frigorifique de Majunga, Majunga | × | × | | × | | | | | --------------------------------------------------
Oficiālais Vēstnesis L 054 , 25/02/1989 Lpp. 0001 - 0002

Speciālizdevums somu valodā: Nodaļa 11 Sējums 14 Lpp. 0210

Speciālizdevums zviedru valodā: Nodaļa 11 Sējums 14 Lpp. 0210



Padomes lēmums (1989. gada 20. februāris) par Sadarbības nolīguma slēgšanu starp Eiropas Ekonomikas kopienu, no vienas puses, un starp valstīm, kas ir Persijas līča Arābu valstu sadarbības padomes hartas dalībvalstis (Apvienotie Arābu Emirāti, Bahreinas Valsts, Saūda Arābijas Karaliste, Omānas Sultanāts, Kataras Valsts un Kuveitas Valsts), no otras puses (89/147/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 113. un 235. pantu, ņemot vērā Komisijas ieteikumu, ņemot vērā Eiropas Parlamenta atzinumu [1], tā kā Kopienas mērķu sasniegšanai ārējo ekonomisko sakaru jomā ir nepieciešams, lai Eiropas Ekonomikas kopiena noslēgtu Sadarbības nolīgumu starp Eiropas Ekonomikas kopienu un valstīm, kas ir Persijas līča Arābu valstu sadarbības padomes hartas dalībvalstis (Apvienotie Arābu Emirāti, Bahreinas Valsts, Saūda Arābijas Karaliste, Omānas Sultanāts, Kataras Valsts un Kuveitas valsts); tā kā šķiet, ka atsevišķi nolīgumā paredzētie ekonomiskās sadarbības pasākumi pārsniedz pilnvaras, kas paredzētas Līgumā, jo īpaši pilnvaras, kas norādītas kopējās tirdzniecības politikas jomā, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Sadarbības nolīgums starp Eiropas Ekonomikas Kopienu, no vienas puses, un valstīm, kas ir Persijas līča Arābu valstu sadarbības padomes hartas dalībvalstis (Apvienotie Arābu Emirāti, Bahreinas Valsts, Saūda Arābijas Karaliste, Omānas Sultanāts, Kataras Valsts un Kuveitas valsts), no otras puses, kā arī tam pievienotās deklarācijas un vēstuļu apmaiņa. Pirmajā daļā minētie dokumenti ir pievienoti šim lēmumam. 2. pants Padomes priekšsēdētājs sniedz Nolīguma 26. pantā paredzēto paziņojumu [2]. 3. pants Apvienotajā komitejā, kas izveidota saskaņā ar Nolīguma 12. pantu, Kopienu pārstāv Komisija, kurai palīdz dalībvalstu pārstāvji. 4. pants Šis lēmums stājas spēkā nākamajā dienā pēc publicēšanas Eiropas Kopienu Oficiālajā Vēstnesī. Briselē, 1989. gada 20. februārī Padomes vārdā — priekšsēdētājs F. Fernandez Ordoñez [1] OV C 12, 16.1.1989. [2] Šā nolīguma spēkā stāšanās dienu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 282 , 03/10/1986 Lpp. 0031 - 0032

Speciālizdevums somu valodā: Nodaļa 3 Sējums 22 Lpp. 0009

Speciālizdevums zviedru valodā: Nodaļa 3 Sējums 22 Lpp. 0009



Komisijas Lēmums (1986. gada 19. septembris), ar ko groza Lēmumu 81/92/EEK attiecībā uz to Urugvajas uzņēmumu sarakstu, kas ir apstiprināti svaigas gaļas importam Kopienā (86/485/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, ievedot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Regulu (EEK) Nr. 3768/85 [2], un jo īpaši tās 4. panta 1. punktu un 18. panta 1. punktu, tā kā to Urugvajas uzņēmumu sarakstu, kas ir apstiprināti svaigas gaļas importam Kopienā, sākotnēji izveidoja ar Komisijas lēmumu, kurā izdarīja grozījumus un kuru publicēja ar Lēmumu 81/92/EEK [3], kurā jaunākie grozījumi izdarīti ar Lēmumu 86/147/EEK [4]; tā kā kārtējā pārbaude saskaņā ar Direktīvas 72/462/EEK 5. pantu un Komisijas 1986. gada 11. septembra Lēmuma 3. panta 1. punktu par pārbaudēm uz vietas, ievedot liellopus, cūkas un svaigu gaļu no trešām valstīm [5], ir parādījusi, ka higiēnas līmenis vienā no uzņēmumiem kopš iepriekšējās pārbaudes ir mainījies; tā kā tādēļ uzņēmumu saraksts ir jāgroza; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 81/92/EEK pielikumu aizstāj ar šā lēmuma pielikumu. 2. pants Šis lēmums ir adresēts dalībvalstīm. Briselē, 1986. gada 19. septembrī Komisijas vārdā — priekšsēdētāja vietnieks Frans Andriessen [1] OV L 302, 31.12.1972., 28. lpp. [2] OV L 362, 31.12.1985., 8. lpp. [3] OV L 58, 5.3.1981., 43. lpp. [4] OV L 112, 29.4.1986., 41. lpp. [5] OV L 279, 30.9.1986., 55. lpp. -------------------------------------------------- PIELIKUMS UZŅĒMUMU SARAKSTS Apstiprinājuma Nr. | Uzņēmums | Adrese | I.LIELLOPU GAĻA Lopkautuves un gaļas izciršanas telpas 2 | Frigorífico Colonia | Tarariras, Colonia | 3 | Frigorífico Carrasco | Paso Carrasco, Canelones | 8 | Frigorífico Canelones | Canelones, Canelones | 12 | Frigorífico Tacuarembo | Tacuarembo | 20 | Frigorífico Comargen | Las Piedras, Canelones | 55 | Frigorífico Elbio Pérez Rodríguez | San José | 106 | Frigorífico Inprogan | La Paz, Canelones | 344 | Frigorífico San Jacinto | San Jacinto, Canelones | 394 | Frigorífico Cybaran | Salto | II.AITAS GAĻA Lopkautuves un gaļas izciršanas telpas 8 | Frigorífico Canelones | Canelones, Canelones | 20 | Frigorífico Comargen | Las Piedras, Canelones | 106 | Frigorífico Inprogan | La Paz, Canelones | 344 | Frigorífico San Jacinto | San Jacinto, Canelones | 394 | Frigorífico Cybaran | Salto | III.ZIRGA GAĻA Lopkautuves un gaļas izciršanas telpas 303 | Frigorífico Clay | Pando, Canelones | IV.SALDĒTAVAS 10 | Frigorífico Modelo | Planta Propios, Montevideo | 77 | Sire, Peñarol | Montevideo | 87 | Frigorífico Santos Arbiza | Montevideo | 175 | Frigorífico Corfrisa | Las Piedras, Canelones | 903 | Frigorífico Acer | Montevideo | --------------------------------------------------
Oficiālais Vēstnesis L 234 , 09/08/1982 Lpp. 0008 - 0008

Speciālizdevums spāņu valodā: Nodaļa 04 Sējums 1 Lpp. 0235

Speciālizdevums portugāļu valodā Nodaļa 04 Sējums 1 Lpp. 0235



Padomes lēmums (1982. gada 19. jūlijs) par Nolīguma slēgšanu starp Eiropas Ekonomikas kopienu un Senegālas Republikas valdību par zveju pie Senegālas krastiem, kas groza 1979. gada 15. jūnijā parakstīto nolīgumu un uz to attiecināmo protokolu (82/531/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Kopiena un Senegāla ir risinājušas sarunas saskaņā ar Nolīguma starp Eiropas Ekonomikas Kopienu un Senegālas Republikas valdību par zveju pie Senegālas krastiem [2] 17. panta otro daļu, lai noteiktu grozījumus vai papildinājumus, kas jāizdara Nolīguma pielikumos vai Nolīguma 9. pantā minētajā protokolā; tā kā pēc šīm sarunām Nolīgums, kas groza iepriekšminēto zvejas nolīgumu un protokolu, tika parakstīts 1982. gada 21. janvārī; tā kā minētā nolīguma apstiprināšana ir Kopienas interesēs; tā kā Nolīguma noslēgšana padara nevajadzīgu Padomes 1981. gada 21. decembra Lēmumu 81/1055/EEK par tā Nolīguma noslēgšanu vēstuļu apmaiņas veidā, kas paredz Nolīguma starp Eiropas Ekonomikas kopienu un Senegālas Republikas valdību par zveju pie Senegālas krastiem, kurš groza Nolīgumu par zveju pie Senegālas krastiem un tā protokolu, pagaidu piemērošanu [3], IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Nolīgums starp Eiropas Ekonomikas kopienas un Senegālas Republikas valdību, kas groza 1979. gada 15. jūnijā parakstīto Nolīgumu par zveju pie Senegālas krastiem, un uz to attiecināmais protokols. Pirmajā daļā minētie dokumenti ir pievienoti šim lēmumam. 2. pants Padomes priekšsēdētājs sniedz minētā nolīguma 2. pantā paredzēto paziņojumu [4]. 3. pants Lēmums 81/1055/EEK ar šo zaudē spēku šī nolīguma spēkā stāšanās dienā. Briselē, 1982. gada 19. jūlijā Padomes vārdā — priekšsēdētājs B. Westh [1] OV C 125, 17.5.1982., 188. lpp. [2] OV L 226, 29.8.1980., 17. lpp. [3] OV L 379, 31.12.1981., 64. lpp. [4] Nolīguma spēkā stāšanās datumu Padomes ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 347 , 17/12/1973 Lpp. 0048 - 0049

Speciālizdevums somu valodā: Nodaļa 7 Sējums 1 Lpp. 0153

Speciālizdevums grieķu valodā Nodaļa 07 Sējums 1 Lpp. 0220

Speciālizdevums zviedru valodā: Nodaļa 7 Sējums 1 Lpp. 0153

Speciālizdevums spāņu valodā: Nodaļa 07 Sējums 2 Lpp. 0010

Speciālizdevums portugāļu valodā Nodaļa 07 Sējums 2 Lpp. 0010



Padomes Lēmums 73/402/EEK (1973. gada 22. novembris), ar kuru groza 1962. gada 21. marta lēmumu, ar ko izveido iepriekšējas pārbaudes un apspriedes procedūru attiecībā uz dažiem normatīvajiem un administratīvajiem aktiem, kurus dalībvalstis ierosinājušas transporta jomā (73/402/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 75. pantu, ņemot vērā Komisijas priekšlikumu, ņemot vērā Eiropas Parlamenta atzinumu, ņemot vērā Ekonomikas un sociālo lietu komitejas atzinumu, tā kā, lai īstenotu Līguma mērķus atbilstīgi kopējai transporta politikai, ar Padomes 1962. gada 21. marta lēmumu [1] nosaka iepriekšējas pārbaudes un apspriedes procedūru attiecīgiem normatīvajiem un administratīvajiem aktiem, kurus dalībvalstis ierosinājušas dzelzceļa, autoceļu vai iekšējo ūdensceļu transporta jomā; tā kā, piemērojot šo lēmumu, Komisijai noteiktā laika posmā pēc paziņošanas, vajadzības gadījumā pēc apspriedēm ar visām dalībvalstīm, jānosūta atzinumu vai ieteikumu dalībvalstij, ar kuru tā ir apspriedusies attiecībā uz tās ierosinātajiem noteikumiem par transportu; tā kā šie termiņi ir izrādījušies par īsu, IR PIEŅĒMUSI ŠO LĒMUMU. 1. pants "2. pants 1. Divu mēnešu laikā pēc 1. pantā minētā paziņojuma saņemšanas Komisija attiecīgajai dalībvalstij nosūta atzinumu vai ieteikumu; par to tā vienlaikus informē pārējās dalībvalstis. 2. Jebkura dalībvalsts var iesniegt Komisijai savus apsvērumus par attiecīgo pasākumu; tā vienlaikus nosūta tos pārējām dalībvalstīm. 3. Ja kāda dalībvalsts to lūdz vai ja Komisija to uzskata par vajadzīgu, Komisija apspriežas ar visām dalībvalstīm par attiecīgo pasākumu. Šā panta 4. punktā minētajā gadījumā šāda apspriede var notikt divu mēnešu laikā pēc pasākuma. 4. Komisija pēc dalībvalsts lūguma var saīsināt 1. punktā paredzēto laiku vai ar tās piekrišanu to pagarināt. Attiecīgo laiku samazina līdz piecpadsmit dienām, ja dalībvalsts paziņo, ka tās ierosinātais pasākums ir steidzams. Komisija informē dalībvalstis par visiem šādiem laika samazinājumiem vai pagarinājumiem. 5. Konkrētie noteikumi dalībvalstī stājas spēkā vienīgi tad, kad pagājis 1. vai 4. punktā paredzētais laiks vai kad Komisija formulējusi savu atzinumu vai ieteikumu, izņemot galējas steidzamības gadījumus, kad ir vajadzīga tūlītēja dalībvalsts rīcība. Šādā gadījumā dalībvalsts tūlīt informē Komisiju un šajā pantā paredzētā procedūra notiek divu mēnešu laikā pēc šādas informācijas saņemšanas." 2. pants Lēmums ir adresēts dalībvalstīm. Briselē, 1973. gada 22. novembrī Padomes vārdā — priekšsēdētājs J. Kampmann [1] OV 23, 3.4.1962., 720./62. lpp. --------------------------------------------------
3.

Ja kompetentās iestādes nespēj nodrošināt pārbaudi bioloģiskās ražošanas apstākļos vai noteiktu īpašību (arī slimībuzņēmības) pārbaudi, pārbaudi var veikt saskaņā ar kādu no šiem punktiem: a) kompetentās iestādes uzraudzībā – bioloģisko audzētāju telpās vai bioloģiskajās saimniecībās; b) ar mazu resursu ielaidi un minimālu apstrādi; c) citā dalībvalstī, ja starp attiecīgajām dalībvalstīm ir noslēgts divpusējs nolīgums attiecībā uz pārbaudi bioloģiskās ražošanas apstākļos. Šķirnes saimnieciskās īpašības uzskata par apmierinošām, ja salīdzinājumā ar citām bioloģiskajai ražošanai piemērotām bioloģiskajām šķirnēm, kas uzņemtas attiecīgās dalībvalsts katalogā, tās īpašības kopumā ir tādas, ka vismaz attiecībā uz ražošanu kādā konkrētā reģionā būtu panākts skaidrs uzlabojums vai nu audzēšanas, vai kultūraugu vai no tiem iegūto produktu izmantojamības ziņā. Par īpaši vērtīgām saimniecisko īpašību pārbaudē uzskata labākas lauksaimnieciskās ražošanas īpašības, kas lauksaimniecisko praksi un pārtikas vai barības ražošanu ietekmē tā, ka dod priekšrocības bioloģiskajai lauksaimniecībai.
1)

direktīvas III pielikuma A daļu groza šādi: a) horizontālo aili benzolam tabulā aizstāj ar šādu: Aģenta nosaukums EK Nr. (1) CAS Nr. (2) Robežvērtības Piebilde Transitional measures 8 stundas (3) Īslaicīga (4) mg/m3 (5) ppm (6) f/ml (7) mg/m3 ppm f/ml “Benzols 200-753-7 71-43-2 0,66 0,2 — — — — Iedarbība caur ādu (8) Robežvērtība 1 ppm (3,25 mg/m3) līdz 2024. gada 5. aprīlim. Robežvērtība 0,5 ppm (1,65 mg/m3) no 2024. gada 5. aprīļa līdz 2026. gada 5. aprīlim.”; b) tabulu papildina ar šādām horizontālām ailēm: Aģenta nosaukums EK Nr. (1) CAS Nr. (2) Robežvērtības Piebilde Pārejas pasākumi 8 stundas (3) Īslaicīga (4) mg/m3 (5) ppm (6) f/ml (7) mg/m3 ppm f/ml “Akrilnitrils 203-466-5 107-13-1 1 0,45 — 4 1,8 — Iedarbība caur ādu (8) Ādas sensibilizācija (9) Robežvērtības sāk piemērot no 2026. gada 5. aprīļa. Niķeļa savienojumi — — 0,01 (10) 0,05 (11) — — — — — Ādas un elpceļu sensibilizācija (12) Robežvērtību (10) piemēro no 2025. gada 18. janvāra. Robežvērtību (11) piemēro no 2025. gada 18. janvāra. Līdz tam laikam piemēro robežvērtību 0,1 mg/m3 (11). Neorganiskais svins un tā savienojumi 0,15 N,N-dimetiacetamīds 204-826-4 127-19-5 36 10 72 20 Iedarbība caur ādu (8) Nitrobenzols 202-716-0 98-95-3 1 0,2 Iedarbība caur ādu (8) N,N-dimetilformamīds 200-679-5 68-12-2 15 5 30 10 Iedarbība caur ādu (8) 2-metoksietanols 203-713-7 109-86-4 1 Iedarbība caur ādu (8) 2-metoksietilacetāts 203-772-9 110-49-6 1 Iedarbība caur ādu (8) 2-etoksietanols 203-804-1 110-80-5 8 2 Iedarbība caur ādu (8) 2-etoksietilacetāts 203-839-2 111-15-9 11 2 Iedarbība caur ādu (8) 1-metil-2-pirolidons 212-828-1 872-50-4 40 10 80 20 Iedarbība caur ādu (8) Dzīvsudrabs un divvērtīgie neorganiskie dzīvsudraba savienojumi, ieskaitot dzīvsudraba oksīdu un dzīvsudraba hlorīdu (mērot kā dzīvsudrabu) 0,02 Bisfenols A 4,4′-izopropilidēndifenols 201-245-8 80-05-7 2 (13) Oglekļa monoksīds 211-128-3 630-08-0 23 20 117 100
(5)

Padomes Direktīvā 2006/112/EK (4) ir iekļauti instrumenti, kas dalībvalstīm ļauj daļēji samazināt Covid-19 vakcīnu un testu izmaksas, it īpaši, izmantojot atbrīvojumu no PVN bez atskaitīšanas tiesībām attiecībā uz slimnīcas un medicīnisko aprūpi un samazinātu PVN likmi, kas pieejama attiecībā uz vakcīnām. Tomēr minētā direktīva neļauj dalībvalstīm piemērot samazinātu PVN likmi Covid-19 in vitro diagnostikas medicīnisko ierīču piegādei vai ar šādām ierīcēm cieši saistītu pakalpojumu sniegšanai. Tā arī neļauj dalībvalstīm piešķirt atbrīvojumu ar tiesībām atskaitīt iepriekšējā stadijā samaksāto PVN attiecībā uz Covid-19 vakcīnu un in vitro diagnostikas medicīnisko ierīču piegādi vai pakalpojumu, kas cieši saistīti ar šādām vakcīnām un ierīcēm, sniegšanu.
a)

pircējs maksā piegādātājam: i) ja piegādes līgums paredz produktu regulāru piegādi: — par ātrbojīgajiem lauksaimniecības un pārtikas produktiem – vēlāk nekā 30 dienu laikā pēc tam, kad beidzies piegāžu laikposms, par kuru ir vienošanās un kurā veiktas piegādes, vai vēlāk nekā 30 dienu laikā pēc dienas, kurā noteikta summa, kas jāmaksā par minēto piegāžu laikposmu, atkarībā no tā, kurš datums ir vēlāks, — par citiem lauksaimniecības un pārtikas produktiem – vēlāk nekā 60 dienu laikā pēc tam, kad beidzies piegāžu laikposms, par kuru ir vienošanās un kurā veiktas piegādes, vai vēlāk nekā 60 dienu laikā pēc dienas, kurā noteikta summa, kas jāmaksā par minēto piegāžu laikposmu, atkarībā no tā, kurš datums ir vēlāks; attiecībā uz maksājumu laikposmiem šā punkta nolūkos uzskata, ka piegāžu laikposmi, par kuriem ir vienošanās, jebkurā gadījumā nepārsniedz vienu mēnesi; ii) ja piegādes līgums neparedz produktu regulāru piegādi: — par ātrbojīgajiem lauksaimniecības un pārtikas produktiem – vēlāk nekā 30 dienu laikā pēc piegādes dienas vai vēlāk nekā 30 dienu laikā pēc dienas, kurā noteikta summa, kas jāmaksā, atkarībā no tā, kurš datums ir vēlāks, — par citiem lauksaimniecības un pārtikas produktiem – vēlāk nekā 60 dienu laikā pēc piegādes dienas vai vēlāk nekā 60 dienu laikā pēc dienas, kurā noteikta summa, kas jāmaksā, atkarībā no tā, kurš datums ir vēlāks. Neatkarīgi no šā apakšpunkta i) un ii) punkta, ja summu, kas jāmaksā, nosaka pircējs: — samaksas termiņi, kas minēti i) punktā, sākas no brīža, kad beidzies piegāžu laikposms, par kuru ir vienošanās un kurā veiktas piegādes, un — samaksas termiņi, kas minēti ii) punktā, sākas no piegādes dienas;
(96)

Sabiedrību tiesībām nebūtu nelabvēlīgi jāietekmē pārstrukturēšanas plāna pieņemšanas un īstenošanas procesa iedarbīgums. Tādēļ dalībvalstīm vajadzētu būt iespējai atkāpties no prasībām, kas noteiktas Eiropas Parlamenta un Padomes Direktīvā (ES) 2017/1132 (21) attiecībā uz pienākumiem sasaukt akcionāru (dalībnieku) sapulci un uz pirmpirkuma tiesību pamata akcijas (pamatkapitāla daļas) piedāvāt esošajiem akcionāriem (dalībniekiem), šādu atkāpi piemērojot tādā apmērā un uz tādu laikposmu, kāds nepieciešams, lai nodrošinātu, ka akcionāri (dalībnieki) neapgrūtina pārstrukturēšanas centienus, ļaunprātīgi izmantojot savas minētajā direktīvā paredzētās tiesības. Piemēram, dalībvalstīm varētu rasties vajadzība atkāpties no pienākuma sasaukt akcionāru (dalībnieku) sapulci vai atkāpes no normāliem laikposmiem gadījumos, kad vadībai ir jāveic steidzami pasākumi, lai saglabātu sabiedrības aktīvus, piemēram, lūdzot atsevišķu izpildes panākšanas darbību apturēšanu, un ja tiek konstatēts būtisks un pēkšņs parakstītā kapitāla zudums un pastāv maksātnespējas iespējamība. Atkāpes no sabiedrību tiesībām varētu būt nepieciešamas arī tad, ja pārstrukturēšanas plānā ir paredzēta jaunu akciju (pamatkapitāla daļu) emisija, kuras prioritārā kārtā varētu piedāvāt kreditoriem, kapitalizējot parādsaistības, vai parakstītā kapitālā apjoma samazināšana uzņēmuma daļējas pārejas gadījumā. Šādām atkāpēm vajadzētu būt ierobežotām laikā, ciktāl dalībvalstis šādas atkāpes uzskata par vajadzīgām preventīvas pārstrukturēšanas regulējuma izveidei. Dalībvalstīm nevajadzētu būt pienākumam pilnībā vai daļēji, uz nenoteiktu vai uz ierobežotu laikposmu atkāpties no sabiedrību tiesībām, ja tās nodrošina, ka to sabiedrību tiesībās ietvertās prasības nelabvēlīgi neietekmē pārstrukturēšanas procesa iedarbīgumu, vai ja dalībvalstīm ir citi, vienlīdz iedarbīgi rīki, lai nodrošinātu, ka attiecīgi akcionāri (dalībnieki) nesamērīgi nekavē tāda pārstrukturēšanas plāna pieņemšanu vai īstenošanu, ar ko tiktu atjaunota uzņēmuma pastāvētspēja. Šajā kontekstā dalībvalstīm īpaša nozīme būtu jāpiešķir ar atsevišķu izpildes panākšanas darbību apturēšanu un pārstrukturēšanas plāna apstiprināšanu saistīto noteikumu iedarbīgumam, kuru nevajadzētu nepamatoti mazināt ar akcionāru (dalībnieku) sapulču sasaukšanu vai to rezultātiem. Tādēļ Direktīva (ES) 2017/1132 būtu attiecīgi jāgroza. Dalībvalstīm vajadzētu būt zināmai izvērtēšanas brīvībai attiecībā uz to, kādas atkāpes valsts sabiedrību tiesību kontekstā ir nepieciešamas, lai efektīvi īstenotu šo direktīvu, un tām vajadzētu arī būt iespējai paredzēt līdzīgus atbrīvojumus no Direktīvas (ES) 2017/1132 maksātnespējas procedūrā, uz ko neattiecas šī direktīva, bet kuri ļauj veikt pārstrukturēšanas pasākumus.